Document ID: /roh_data/filtered/fineweb-2-filterrobots_roh.jsonl.gz/14898

En connex cun la preschentaziun dal posiziunament futur da la vischnanca da Schlarigna han ins gist er modernisà il logo existent. Il sulegl è restà part dal maletg en blau e mellen. Per suttastritgar la colliaziun cun sport, sulegl e natira porta il logo da Schlarigna anc «natura pura» sut la scrittira «Celerina».
Betg be talian
Ch’ins haja sa decidì per la versiun «natura pura» or da plirs motivs, ha declerà il president communal da Schlarigna, Christian Brantschen. Dad ina vart na saja quai betg be in act da simpatia e solidaritad envers ils numerus giasts talians a Schlarigna, mabain er in avis sin las numerusas pussibilitads ch’i dat enturn la vischnanca en la natira. Ultra da quai saja «natura pura» er latin e stettia perquai per tut las linguas latinas, uschè Brantschen.
RR Total local 11:40